Schlücht

D **Schlüècht** isch èn Fluss, wo im Süèdschwarzwald bi Roothuus, Gmeind Grõfèhuusè entschpringt un z Waldshuèt-Düèngè i d Wuètè mündet.

## Geografy un Topografy
S Quällgebièt vo dè Schlüècht lyt uff dè Hochebenè vom Schwarzwald, öppè 20&nbsp;km öschtlich vom Fèldbärg. Nõch öppè 1,1&nbsp;km Lauf mündet diè no jungi Schlüècht i dè Schlüèchtsee (ca. 917&nbsp;m ü NN). Im witèrè Volauf schnydet sich d Schlüècht stetig düèfer i s Gländ y u flièßt scho ca. 5&nbsp;km nõch dè Quälle durch èn Dalyschnitt vo ca. 80 m Düèfi. Widderum nõch ca. 5&nbsp;km kunnt dè Fluss kurz vor Üülingè, dèm südlichè Ortsdeil vo Üülingen-Birchèdorf, widder in è flachi Dalmulde. Öppè i dè Mitti vom Lauf vo dè Schlüècht bi Flusskilometer 15 duèt s Gwässer d Grundschicht (aalts Granit) vom Schwarzwald uff èrè Streggi vo rund 10&nbsp;km durchschnydè. Sellè Abschnitt vom Schlüèchtdal hèt d Uusmaaß von èrè Schlucht mit me öppè 150&nbsp;m duèfè un engè Yschnitt un gächè Felswänd. Dè Schluchtabschnitt fangt bim *Rièderschteeg*, öppè 3 km unterhalb vo Üülingè aa un gòt bis Guètèburg. Dè bekanntischt Flüè dört isch dè *Schwedèfelsè*, wo uugfäär uff dè Hälfti zwǜschè dè Mettmamündig un èm Wyler Witznau uff dè Gemarkung vo Bèrau lyt. Well öppè 80 % vom Schwedèfelsè sänkrächt nõch obbè gòt, isch sellè Fels au als Kletterfelsè geeignèt http://felsinfo.alpenverein.de/kletterfelsen/schwarzwald/schluechttal/schwedenfels.html. Diè letschtè drei Kilometèr vor dè Mündig volaufè widder in èm breitè Dal. Dè natürlichi Flusslauf in sellem Berych isch i dè Vogangèheit begradigt un in Dämm gfasst worrè. Dèsell Flussabschnitt vo dè Mündig bis zum Ytritt i d Schlucht gu Gurtwyl isch wasserwürtschaftlich als *Gwässer 1. Ornig* ygschtuuft.

Datei:Schlüècht mit Kysbank.JPG|Schlüècht i dè Schlucht zwischè Üülingè un Gurtwyl mit Kysbank un indischem Springchrutt
Datei:Schluecht BeiWuhr Flussaufwaerts.JPG|D Schlüècht obberhalb vom Wehr zwischè Mettma- un Schwarzamündig (bi Witznau).
Datei:Schluechttal BeiAllmut RoterFels.JPG|Èn rotè Fels bi Allmuèt uff dè linkè Schlüèchtsite.
Datei:Schluecht LetzteMeterVonFussgaengerbruecke.JPG|Letschti Schlüèchtmeilè kurz vor dè Mündig, obberhalb Fuèssgängerbrugg un unterhalb Kaitlè.
Datei:Schluecht Kilometerstein0.JPG|Kilometèrschtei 0 Nöchi Wuètè unterhalb Kaitle/Düèngè.
File:Schluecht Muendungsbereich.JPG|D Mündig vo dè Schlüècht, wo vo schräg links unnè kunnt,  i d Wuètè uff dè Höchi Kaitlè/Homburg.

õ
## Nebbèflüss
Alli größerè Zuèflüss vo dè Schlüècht träffet us weschtlicher Richtig, wo si vo dè Höhè vom Süèdschwarzwald kömmet, uff d Schlüècht.

## Vokeerserschlièßig
Im Mündigsberych vo dè *Schlüècht* wörd dè Fluss vo dè Bundesstrõß 34 chrützt. D Landesstrõß 161 kunnt vo *Hoètengè* am Hochrhy un füürt durch s unteri *Schlüèchtdal* bis *Gurtwyl*. Ab *Gurtwyl* voläuft d Landesstrõß 157 bis zum Quellgebièt z *Rôthuus* durch s *Schlüèchtdal*, wo si a d L&nbsp;170 aaschlièßt.

## Gschichtè
Im Mündigsgebièt vo dè *Schlüècht* hèt dè Fluss bis zum 18. Johrhundert èn gwundenè Lauf un meereri Sitèärm. Wegè immer widderkeerendè Hochwasserschädè sin ab 1789 erschti größeri Maaßnaamè zu dè Ydämmig vo dè *Schlüècht* blaanet gsi. Z Aafang vom 19. Johrhundert isch nõch erneutem Hochwasser un zum Schutz vo dè neuè Schlüchtbruggènè zwischè *Waldshuèt* un *Düèngè* witer a dè Uferbefeschtigungè un dè Begraadigung vo dè Schlüècht gschaffet worrè. Dè Bau vo dè Ysèbaabrugg witer flussuffwärts hèt diè vollschtändigi Begradigung un Befeschtigung zwischè Mündig un *Gurtwyl* nõch sich. Unterhalb Aichè isch bi Guètèburg us èm chlynè Flusskraftwärk um 1900 diè hütig Firma GUTEX entschtandè.

### Burgè entlang vo dè Schlüècht
S Schlüèchtdal isch im Mittelaalter un früèner è strategisch un taktisch bevorzuugtes Gebièt für dè Bau vo Burgè un Weeraalaagè. Selli sin:
* Guètèburg (Burgruinè)
* Isnegg (Burgruinè)
* Schnörringè (Burgruinè)
* Berau (früèri Weeraalaag)
* Allmuèt (Burgruinè)
Vo allè Aalaagè sin nr no Ruinè bzw. Muerrescht erhaaltè.

## Fauna
Wäg èm steilè Flüè im Schluchtabschnitt, vo allèm uff dè rächtè Sitè, hèt mò i dè 1930er Johr Gämsè im Schlüèchtal heimisch gmacht. Witeri Beschtänd vo Gämsè git s im Dal vo dè Schwarza bzw. a dè Schwarza-Haaldè.

## Weblink